b"\n_START_ARTICLE_\n2013 Pagbaha sa Apganistan at Pakistan\n_START_SECTION_\nPagbaha\n_START_PARAGRAPH_\nSimula Hulyo 31, 2013, ilang parte ng Apganistan at Pakistan ang nakaranas ng malakas na pagbuhos ng ulan na naging sanhi ng malawakang pag baha sa lugar. Nagsimulang humupa ang baha noong Agosto 5, ngunit inaasahan ang marami pang malalakas na ulan sa darating na buwan ng Agosto at Setyembre.\n_START_SECTION_\nApganistan\n_START_PARAGRAPH_\nAng bulubunduking relhiyon sa silangan at timog-silangan ng Apganistan ang labis na naapektuhan. Sa pook na rural ng distrito ng Surobi kung saan 61 katao ang nasawi at 500 bahay na gawa sa putik ang nawasak at dose-dosenang kabahayan ang tinamaan ng baha. Ang probinsiya ng Khost at Nangarhar ay naapektuhan din ng pagbaha kung saan 50 kabahayan ang nasira at libo-libong ektarya ng pananim ang nasira. Dalawampu't-apat ang naiulat na nasawi sa lugar. Sa probinisya ng  Nuristan, mahigit 60 kabahayan ang nasira sa talong distrito, ngunit walang naiulat na nasawi sa lugar.\n_START_SECTION_\nPakistan\n_START_PARAGRAPH_\nSa Pakistan, 80 katao ang nasawi ayon sa huling ulat noong Agosto 5 at 30 ang nasugatan.  Ang mga nasawi ay mula sa iba't-ibang bahagi ng bansa at ang Karachi sa timog ang labis na naapektuhan. Sa hilagang-kanluran, labindalawa ang naiulat na namatay mula sa rehiyon ng mga tribu, walo mula sa probinsiya ng  Khyber Pakhtunkhwa, at tatlo sa rehiyon ng Kashmir. Sa gitnang bahagi ng Pakistan, labindalawa ang nasawi sa probinsiya ng Punjab.  Sa timog, walo ang naiulat na nasawi mula sa Sindh at sampu mula sa _NEWLINE_Baluchistan.  Sa ilang ilang bahagi ng Pakistan, mahigit 66,000 katao ang naapektuhan ng pag-ulan at pagbaha. Karamihan sa naiulat na nasawi ay dahil sa pagguho ng kabahayan at nakuryente mula sa mga poste. Sa Karachi, ang mahihirap na komunidad ay nakaranas ng gabeywang na pagbaha at malawakang pagkawala ng kuryente.  Drainage and sewage systems became blocked, leading to the streets being filled with water.\n_START_SECTION_\nReaksiyon at tulong\n_START_PARAGRAPH_\nAyon sa mga opisyal ng Apganistan, nahihirapan silang magpadala ng tulong sa ilang bahagi ng naapektuhan ng pagbaha dahil ilan sa mga daanan ay kontrolado ng mga Taliban._NEWLINE_Sa Pakistan, pinadala ni  Nawaz Sharif, Punong Ministro, ang tatlong miyembro ng gabinete sa mga naapektuhang lugar upang alamain ang kalagayan ng mga nasalanta. Sinisisi naman ni  Muhammad Saeed Aleem ang pinuno ng  National Disaster Management Authority ang pandaigdigang pagbabago ng panahon  na naging sanhi ng pagbaha. Ayon sa mga opisyal ng  Karachi tatagal pa ng dalawang araw bago bumababa ang tubig at magsimulang linisin ang naapektuhan nito."